Arkivsak-dok. 45 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 26.04.2016

**Statusrapport april 2016 – ny hovedbrannstasjon med øyeblikkelig hjelp, legevakt og ambulansesentral**

**Saken gjelder:**

I denne saken legges frem status for prosjektet ny hovedbrannstasjon med øyeblikkelig hjelp, legevakt og ambulansesentral vedtatt gjennom økonomiplan og oppdrag gitt av rådmannen.

**Status:**

**Generelt**

* Prosjekt: 4002501, 10014, 10013 og 10016
* Prosjektansvarlig: Ingunn O Bjerkelo
* Prosjektleder: Jon Aarrestad, Epcon AS
* Arbeidsomfang: BRA 12 674 m2
* Entrepriseform: Modifisert totalentreprise
* Reguleringsstatus: Reg.plan nr. 2014108, sluttbehandlet feb. 2015.
* Godkjent budsjett: 520,5 mill kr (K2)
* Dagmultbelagte frister:

Det er lagt inn dagmulktbelagte frister i konkurransegrunnlaget for totalentreprisen:

* Sluttfrist
* Ved råbygg i henhold til omforent framdriftsplan
* Tett bygg i henhold til omforent framdriftsplan
* Frist for overlevering av FDV-dokumentasjon

Byggeriet er inndelt i 5 byggetrinn:

Trinn 1 Legevakt og øyeblikkelig hjelp

Trinn 2 Gymsal og ambulansesentral, 110-sentral

Trinn 3 Vognhall, kontorer og hotelldel

Trinn 4 Vaskehall

Trinn 5 Utendørsområde

**Plan**

* IG-søknad graving april 2015 - gitt
* Tekniske planer april 2015 – utført
* Utbyggingsavtale april 2015 - inngått
* Markering første spadetak mai 2015 - utført
* Oppstart gravearbeidene mai 2015 - utført
* Oppstart elementmontasje november 2015 - igangsatt
* Oppstart utarbeidelse av husleiekontrakter høsten 2015 – igangsatt
* Overlevert bygg februar 2017
* Prøvedrift tekniske anlegg 1 år fram til februar 2018

**HMS**

* SHA-koordinator for både prosjekteringsfasen og gjennomføringsfasen engasjert via rammeavtale med Epcon AS.
* Vernerunder gjennomføres hver 14. dag i byggefasen (onsdager oddetallsuker).
* HMS-plan er utarbeidet og gjennomgått.
* Totalentreprenør har utarbeidet personlige sikkerhetsinstruks som hver deltaker i prosjektet må lese og signere når de ankommer byggeplass.
* En alvorlig hendelse 16. mars 2016.Under montering av prefabrikert betongbjelke på 31 tonn, røk kranwire og betongbjelken falt i bakken fra rundt 7 meters høyde. Ingen personskader. Alle varslingsprosedyrer ble fulgt. Saken følges opp av Arbeidstilsynet i samarbeid med Politiet. Avventer saken til granskningsrapport foreligger.

|  |  |  |
| --- | --- | --- |
| **Status hendelser i prosjektet:** | | |
|  | Siden forrige rapportering | Totalt kontrakt |
| Vernerunder | 3 | 18 |
| HMS info møter (ref. [Forskriftskrav](http://lovdata.no/dokument/SF/forskrift/2011-12-06-1355#KAPITTEL_9)) | 3 | 3 |
| RUH | 9 | 19 |
| RUK | 0 | 11 |
| SJA | 12 | 20 |
| Personskade totalentreprenør | 0 | 1 |
| Personskade Underentreprenør | 0 | 0 |
| Personskade Innleid | 0 | 0 |
| Fraværsskade totalentreprenør | 0 | 0 |
| Skader alternativt arbeid | 0 | 1 |

**Risiko**

* Grunnarbeid nær gassledning og høyspentkabler
* Transport og montasje av svært lang og tung last (dragere på inntil 20m og betongelementer)
* Arbeid i høyden, det skal monteres glasstak 10 m over gulv
* Betongelementmontasje

**Framdrift/ Pågående aktiviteter**

* Entreprenørs bemanning rapportert 7. april:

|  |  |  |
| --- | --- | --- |
| Firma | Entreprise | Bemanning |
| Kruse Smith as | Administrasjon | 5 |
| Kruse Smith as | Betongarbeider | 5 |
| Kruse Smith as | Brannsikring | 1 |
| Risa | Grunnarbeider | 4 |
| Apply TB | Rørlegger | 8 |
| Apply TB | Ventilasjon | 5 |
| Apply TB | Elektro | 6 |
| Elementmontasje Vest | Prefabrikkerte betongelementer | 5 |
| Stålteknikk | Stålmontasje | 3 |
| Murmester Jan Petersen | Murarbeider | 5 |
| Akost | Tømmerarbeider | 20 |
| Sandnes Tak | Tekkearbeider | 4 |
| Rubicon | Glass og aluminiumsfasade | 5 |
| Sum bemanning: | | 76 |

* Godkjent 7 uker forsinkelse i prosjektet, men BH vil få anledning til å igangsette montasje av installasjoner 2 uker tidligere, altså 5 uker etter opprinnelig plan.
* Fargekonsept for bygget er utarbeidet og gjennomgått med BH/PL. Brukere av bygget har fått anledning til å gi kommentarer og innspill til fargekonseptet.

Gjennomgang av fargekonsept ift. valg av gulv, farge på dører og vegger gjort i særmøte der BH, PL,TE , arkitekt og UE deltok.

* Entreprenørs arkitekt er engasjert for å utarbeide inventarplaner for bygget, prosjektleder har purret på leveringsdato. Det meste er nå på plass og det forventes at dette ferdigstilles i løpet av april.
* Skiltplan er ferdigstilt og innsendt til Sandnes kommune, Bymiljø.
* Utarbeidelse av husleieavtaler pågår. Avdeling «Utvikling» er ansvarlig for dette arbeidet. Møter med Rogaland brann og redning IKS og Helse Stavanger er avholdt.
* Konkurransegrunnlag for slangevaskmaskin og barrierevaskemaskiner er utarbeidet og gjennomgås uke 16 med PL og bruker før utlysning av anbudskonkurranse.
* Hovedaktivitetere på byggeplass i april:
* Stålmontasje i bygg 1
* Murarbeider i bygg 2 og 3
* Tømmerarbeid i bygg 2 og 3
* Gulvvarme og støping av gulv på grunn i bygg 1 og 2
* Ventilasjonsaggregater monteres i teknisk rom i bygg 3
* Hovedføringer legges for ventilasjon, elektro, rør og elektro i bygg 2 og 3
* Avklaringer med DNK pågår ift. forsinket ferdigstilling av prosjektering av nødnettsdekning for bygget fra DNK. I tillegg pågår avklaringer knyttet til garantidekning hvis vi velger å benytte TE istedenfor DNKs entreprenør ifm. Kablingsarbeider.
* Avklaring av 110-sentral pågår (brannsjef avklarer ift. DNK og KS). Behov for avklaring av evt. gjenbruk eller nyanskaffelser av utstyr samt tidspunkt for installasjon. Dette er ikke på plass foreløpig.

**Kostnader;**

Det er bevilget 520,5 mill. kr til prosjektet gjennom vedtatt K2. Dette innbefatter kjøp av tomt og regulering av tomten. Prosjektet vil slik det ser ut pr. april 2016, kunne gjennomføres innenfor budsjettramme.

**Diverse**

BH har økt ressursbruken innen byggherreadministrasjon. Økt bruk av byggeleder som følger opp ift. framdrift og kvalitet på byggeplassen samt økt bruk av ITB-koordinator (koordinator for integrerte tekniske bygningsinstallasjoner) de områdene vi ser behov for å styrke.

**Forslag til vedtak:**

* Saken tas til orientering

Sandnes Eiendomsselskap KF, 16.04.2016

Torbjørn Sterri

Daglig leder